Wilmington (Norda Karolino)

Wilmington estas grandurbo en Usono, en subŝtato Norda Karolino, en Kantono New Hanover. Ĝi estas grava havenurbo kaj administrejo de la kantono. Wilmington estis nomita pri Spencer Compton, grafo de Wilmington. Bazaj informoj Koordinatoj: 34° 13′ N 77° 54′ U (mapo) Areo: 107 km² Loĝantaro: 106.476 (en 2010) Supermara alteco: 9 m Horzono: UTC-5h (en somero UTC-4h ) Poŝtkodoj: 28401-28412 Telefonkodoj: 910 Geografio Wilmington situas sur la marborda ebenaĵo ĉe enfluejo de rivero al Atlantiko en la orienta landparto de Usono, en la suda parto de Norda Karolino. Historio Wilmington fondiĝis en 1739. Tiutempe sklavoj hakis la arbojn en la ĉirkaŭaĵo. Dum la Usona Enlanda Milito en 1865 la norda armeo okupis la havenon kaj urbon. En 1898 blankuloj atakis redaktejon de afrikanoj, krome aliloke murdis homojn afrikanajn. Dum la 2-a mondmilito en Wilmington oni produktis armeajn ŝipojn. Ekonomio En Wilmington oni ĉefe okupiĝas pri elektraj, medicinaj, elektronikaj industrioj, krome estas vestaĵo- kaj nutraĵo-prilaboroj. Ankaŭ la turismo kaj filmoproduktadoj estas menciindaj. Trafiko Wilmington havas internacian flughavenon. Aŭtoŝoseo kuras al Raleigh, trajno kuras al Charlotte. En la urbego aŭtobusoj liveras la pasaĝerojn. Estas ĉiutaga busservo al Raleigh. Edukado Wilmington estas hejmo de la Universitato de Norda Karolino ĉe Wilmington. Klimato Wilmington situas en humida subtropika zono. La temperaturo averaĝe varias inter 12-23 °C. La varmo kulminas en julio ofte kun 32 °C, la malvarmo kulminas en januaro kun rekordo 2 °C (malofte frostas kaj neĝas). Jare pluvas po 1450 mm. En ĉiuj monatoj pluvas. La pluvo kulminas en septembro. Vidindaĵoj muzeoj pri militŝipoj, pri artoj, pri historio kaj sciencoj, universitata kaj kantona arboretoj Operejo episkopa preĝejo de Sankta Johano katolika preĝejo de Sankta Maria sinagogo, la plej malnova en la subŝtato Famuloj Wilmington estas naskiĝurbo de Percy Heath. Ĝemelurboj Briĝurbo, Barbado - 2004 Doncaster, Britio - 1989 Dandong, Ĉinio - 1986 Referencoj Képes Világatlasz ISBN 963 8475 38 2 Eksteraj ligiloj Oficiala retejo (angle)